OpenLLM-France/wikimedia huggingface dataset:
# Velosnes

Velosnes és un municipi francès situat al departament del Mosa i a la regió del Gran Est. L'any 2007 tenia 138 habitants.

## Demografia
### Població

El 2007 la població de fet de Velosnes era de 138 persones. Hi havia 51 famílies, de les quals 7 eren unipersonals (7 dones vivint soles i 7 dones vivint soles), 11 parelles sense fills, 22 parelles amb fills i 11 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 67 habitatges, 51 eren l'habitatge principal de la família, 6 eren segones residències i 10 estaven desocupats. Tots els 67 habitatges eren cases. Dels 51 habitatges principals, 43 estaven ocupats pels seus propietaris, 7 estaven llogats i ocupats pels llogaters i 1 estava cedit a títol gratuït; 2 tenien tres cambres, 12 en tenien quatre i 38 en tenien cinc o més. 37 habitatges disposaven pel capbaix d'una plaça de pàrquing. A 21 habitatges hi havia un automòbil i a 28 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Velosnes el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 0 |
| 4 | 75 a 79 | 8 |
| 12 | 70 a 74 | 0 |
| 0 | 65 a 69 | 4 |
| 8 | 60 a 64 | 8 |
| 8 | 55 a 59 | 0 |
| 4 | 50 a 54 | 8 |
| 0 | 45 a 49 | 0 |
| 4 | 40 a 44 | 4 |
| 8 | 35 a 39 | 4 |
| 4 | 30 a 34 | 8 |
| 8 | 25 a 29 | 0 |
| 8 | 20 a 24 | 4 |
| 12 | 15 a 19 | 12 |
| 0 | 10 a 14 | 0 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 90 persones, 76 eren actives i 14 eren inactives. De les 76 persones actives 68 estaven ocupades (39 homes i 29 dones) i 9 estaven aturades (5 homes i 4 dones). De les 14 persones inactives 3 estaven jubilades, 7 estaven estudiant i 4 estaven classificades com a «altres inactius».

### Ingressos

El 2009 a Velosnes hi havia 54 unitats fiscals que integraven 132 persones, la mediana anual d'ingressos fiscals per persona era de 20.131 €.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ «Revenus fiscaux des ménages en 2008». Arxivat de l'original el 2012-08-29. [Consulta: 3 abril 2011].
* Résumé statistique Fitxa resum de dades estadístiques de Velosnes a l'INSEE.
* Évolution et structure de la population Fitxa amb el detall de dades de Velosnes a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Mathilde von Rothschild

Hannah Mathilde von Rothschild (Frankfurt del Main, 5 de març de 1832 - ibídem, 8 de març de 1924) fou una compositora, mecenes de la fe jueva i baronessa alemanya.

## Biografia

Mathilde von Rothschild va ser la segona filla de Charlotte i Anselm Salomon von Rothschild, un membre de la família Rothschild de Viena. Mathilde tenia talent musical i va estudiar amb Frédéric Chopin. En 1849 es va casar amb el banquer Wilhelm Carl von Rothschild, cosí del seu pare. La parella primer va residir a la casa Rothschild en Zeil (al Zeilpalast), però després es va traslladar a un palau en Grüneburg, i també va viure en una vila en Königstein im Taunus. Van tenir tres filles, dues de les quals van sobreviure a la infància: Adelheid Rothschild (que es va casar amb el seu cosí Edmond James de Rothschild) i Minna Caroline Rothschild (que va contreure matrimoni amb Maximilian von Goldschmidt-Rothschild).
Va atorgar subvencions a diverses fundacions, inclosa la Fundació de l'Hospital de Rothschild i la Fundació de l'Hospital de Georgine Sara von Rothschild. També va finançar orfenats, sanatoris, residències d'ancians, projectes de recerca per a la Universitat de Heidelberg i el Museu Jueu d'Antiguitats. A més, va fundar la Biblioteca Pública Carl von Rothschild a la seva ciutat natal.
Va morir el 8 de març de 1924 a Frankfurt del Main.

## Obres

Va escriure cançons per a cantants com ara Selma Kurz i Adelina Patti. El 1878 va publicar un volum de trenta melodies al qual s'inclouen dos poemes de Victor Hugo: «Vieille chanson du jeune temps» i «Si vous n'avez rien à me dire» (cf. Biblioteca Nacional de França). A la fi de la dècada del 1880 va publicar un volum de dotze cançons titulat Zwölf Lieder für Singstimme mit Pianoforte Begleitung (Dotze cançons per a veu amb acompanyament de piano) que incloïa el treball de diversos poetes amb música, inclòs el poeta i dramaturg Franz von Dingelstedt, el poeta èpic Friedrich von Bodenstedt, l'escriptor de Frankfurt Wilhelm Jordan, l'escriptor rus Aleksei Nikolàievitx Tolstói i l'escriptor i llibretista francès Paul Collin. Va acumular una col·lecció d'art que incloïa vells mestres i també l'obra d'artistes populars com Gerard Dou, Jan Steen i Gabriel Metsu.

## Referències

* 1 2 «Hannah Mathilde von Rothschild (1832-1924)» (en alemany). DAMALS.de. [Consulta: 23 febrer 2012].
* ↑ «Rothschild» (en anglès). Jewish Encyclopedia. [Consulta: 23 febrer 2012].
* ↑ «Person Page - 19535» (en anglès). The Peerage. [Consulta: 23 febrer 2012].
* ↑ Gray, Victor. «Review of the Year's Work» (en anglès). Arxivat de l'original el 7 de març de 2012. [Consulta: 23 febrer 2012].
* ↑ «Relief With the Virgin and Child» (en anglès). Sothebys. [Consulta: 8 maig 2021].
# Mathuedoï de Poher

Mathuedoi, Mathedoi o Matuedus (mort vers 930), fou comte de Poher; algunes fonts parlen de va succeir al seu pare Arnald de Poher, però l'anterior comte documentat del Poher abans de Mathuedoi era un Judicael, del qual no se sap quina relació tenia i que apareix en un diploma del 871.
Matuedus estava casat amb una filla d'Alan I de Bretanya, a la mort del qual el 907 va reclamar la successió o almenys es va embolicar en les lluites pel poder que van seguir entre Rudalt, comte de Vannes, i fill del difunt, i el comte (o vescomte) de Cornualla, Gurmhailon o Gourmaelon els drets del qual no s'esmenten. Aquest darrer va aprofitar la situació per agafar el control del govern però no el títol reial. Com que no tenia autoritat el regne va caure en decadència mentre els normands aprofitaven la situació per assolar el país. Hauria mort a finals del 913 però Mathuedoi no va poder ocupar el seu lloc i fou obligat pels normands a exiliar-se a Anglaterra amb el seu fill Alan vers el 920. Va poder marxar amb tota la família i armament i fou acollit pel rei Athelstan, que li va donar asil. Ja no va deixar mai més Anglaterra i serà el seu fill Alan el que retornarà i recuperarà el poder i es farà amb el tron com a comte expulsant als normands.

## Referències

* Se l'esmenta al Cartulari de Redon, cartes CCLXXV & CCLXXVI del 25 d'octubre del 913
* André Chédeville & Hubert Guillotel, La Bretagne des saints et des rois Ve-Xe siècle, Editions Ouest France (1984) (ISBN 2858826137)
# Velone-Orneto

Velone-Orneto (en cors Velone è Ornetu) és un municipi francès, situat a la regió de Còrsega, al departament d'Alta Còrsega. L'any 1999 tenia 113 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 158 | 178 | 124 | 113 | 109 | 113 |

## Administració

Llista d'alcaldes :
| Període | Identitat | Partit | Qualitat |
| 2001-2004 | Louis Semidei | PRG | |
| 2008 | Jean-Marie Pallenti | | |
# Mederdra

Mederdra és una ciutat i una de les cinc comunes situades al departament homònim, de la regió de Trarza, a Mauritània.

## Característiques

Mederdra es troba al sud-oest de Mauritània, a 150 km al sud-est de la capital Nouakchott, a uns 55 km al nord de Rosso, capital de la regió de Trarza, i a 65 km de l'oceà Atlàntic i del riu Senegal, en el traçat de la carretera principal Nouakchott-Rosso-Senegal. El territori de l'actual moughataa (departament) de Mederdra gairebé correspon en la seva totalitat a la regió històrica de Iguidi.
A la comuna, amb una població de 6.858 habitants el 2000, es parla el hassania, dialecte proper a l'àrab literari. Té diverses escoles alcoràniques i d'educació primària, un institut, un college i una clínica. Els darrers segles, la zona ha estat un prosper centre de goma aràbiga què, amb l'activitat artesanal i la cria de ramats (camells, vaques, cabres i ovelles), constitueixen les principals fonts d'ingressos econòmics.

## Personatges cèlebres

* Malouma (1960), cantant, política i activista social.

## Referències

* 1 2 «Méderdra». Ma Ville. Site officiel de la ville de Lieusaint. [Consulta: 10 abril 2017].
* ↑ «Commune de Ain Ehel Taya». Statistiques Demographiques : Résultats du RGPH 2000 des Wilayas. République Islamique de Mauritanie. [Consulta: 10 abril 2017].
* ↑ Bensignor, François «Malouma». Hommes & Migrations, 2, 1306, 2014, pàg. 153-156.
# Matrix Games

Matrix Games és una empresa publicadora de videojocs, concretament en videojocs d'estratègia i videojocs bèl·lics. Estan situats a fora de Staten Island, Nova York.
Estan especialitzats en videojocs de guerra i videojocs d'estratègia per torns però la companyia es limita al mercat dels videojocs de guerra. Matrix Games va llançar un important títol de simulació de l'espai anomenat Starshatter - The Gathering Storm, en esports, va llançar un simulador de direcció del món del futbol, el Maximum-Football, i títols d'estratègia en temps real com Close Combat - Cross of Iron. Com en els seus títols, Matrix Games també té una gran varietat de desenvolupadors en el qual publiquen per ells. Veterans dels creadors dels videojocs de guerra poden ser SSG, 2by3 Games, i Panther Games com a innovadors i també Koios Works, Destroyer Studios, i Western-Civilization estaven en la llista de desenvolupadors de Matrix.

## Productes creats per Matric Games

* Across the Dnepr: Korsun Pocket Add-on
* Banzai! : For Pacific Fighters
* Battlefront
* Battleground Europe - World War II Online
* Battlegrounds: American Civil War
* Battlegrounds: Napoleonic Wars
* Battles in Italy
* Battles In Normandy
* Birth of America
* Black Powder Wars: Battles Of Napoleon
* Blitzkrieg: War in Europe 1939-1945
* Campaign Series: Matrix Edition
* Campaigns On The Danube
* Carriers at War
* Case Blue : For IL-2 or Forgotten Battles
* Chariots of War
* Close Combat - Cross of Iron
* Combined Arms: World War II
* Conquest of the Aegean
* Crown of Glory: Europe in the Age of Napoleon
* Empires in Arms
* Flashpoint Germany
* For Liberty!
* Forge of Freedom: The American Civil War 1861-1865
* Gary Grigsby's Eagle Day to Bombing the Reich
* Gary Grigsby's World At War
* Gary Grigsby's World at War: A World Divided
* Gates of Troy
* Guns Of August
* Harpoon 3 - Advanced Naval Warfare
* Highway to the Reich
* Korsun Pocket
* Legion Arena Gold
* Lock 'n Load: Band of Heroes
* Massive Assault
* Maximum-Football
* Norm Koger's The Operational Art of War III
* Pacific War: Matrix Edition
* Panzer Command: Operation Winter Storm
* PureSim Baseball 2007
* Reach for the Stars
* Spartan
* Star Chamber: The Harbinger Saga
* Starshatter - The Gathering Storm
* Starships Unlimited - Divided Galaxies
* Starships Unlimited v3
* Steel Panthers: World at War - Generals Edition
* Supremacy: Four Paths To Power
* The Last Days : For IL-2 Forgotten Battles
* Tin Soldiers: Alexander the Great
* Tin Soldiers: Julius Caesar
* Titans of Steel: Warring Suns
* UFO: Extraterrestrials
* Uncommon Valor (videojoc)
* War in Russia: Matrix Edition
* War In The Pacific
* War Plan Orange: Dreadnoughts in the Pacific 1922 - 1930
* World In Flames

## Enllaços externs

* Lloc web oficial(anglès)
* Matrix Games Arxivat 2019-01-02 a Wayback Machine. a MobyGames(anglès)
# Mattoon (Wisconsin)

Mattoon és una població dels Estats Units a l'estat de Wisconsin. Segons el cens del 2000 tenia 466 habitants.

## Demografia

Segons el cens del 2000, Mattoon tenia 466 habitants, 177 habitatges, i 109 famílies. La densitat de població era de 110,4 habitants per km².
Dels 177 habitatges en un 32,2% hi vivien nens de menys de 18 anys, en un 48,6% hi vivien parelles casades, en un 9% dones solteres, i en un 38,4% no eren unitats familiars. En el 31,1% dels habitatges hi vivien persones soles el 19,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,31.
Per edats la població es repartia de la següent manera: un 28,5% tenia menys de 18 anys, un 9,4% entre 18 i 24, un 27,5% entre 25 i 44, un 20,8% de 45 a 60 i un 13,7% 65 anys o més.
L'edat mediana era de 36 anys. Per cada 100 dones de 18 o més anys hi havia 92,5 homes.
La renda mediana per habitatge era de 34.375 $ i la renda mediana per família de 41.375 $. Els homes tenien una renda mediana de 29.250 $ mentre que les dones 21.944 $. La renda per capita de la població era de 18.969 $. Aproximadament el 4,1% de les famílies i el 9,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mattoon» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Mattoon». American Fact Finder. Oficina del Cens dels Estats Units, 12-01-2010.
# Merla roquera costanera

La merla roquera costanera (Monticola imerina) és una espècie d'ocell de la família dels muscicàpids (Muscicapidae) És endèmica de la costa sud de Madagascar. El seus hàbitats naturals són el matollar i la sabana. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «merla roquera costanera». Diccionari dels ocells del món. TERMCAT. [Consulta: 12 juliol 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 709. ISBN 978-84-16728-37-4.
* ↑ BirdLife International. «Littoral Rock-thrush. Monticola imerina» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 12 juliol 2022].
# Metapont (rei)

* Per a altres significats, vegeu «Metapont».
Metapont (en grec antic Μετάποντος) va ser, segons la mitologia grega, l'heroi epònim de la ciutat de Metapont, a la Magna Grècia. En forma no grega, aquest nom podria ser Metabus, i la ciutat s'hauria anomenat en un primer temps Metabos, abans que Metapont.
Es deia de Metapont que era fill de Sísif i net d'Èol, però la majoria de tradicions diuen que era el pare adoptiu del jove Èol i de Beot, el seu germà bessó. Va donar acollida a Arne, la filla del primer Èol quan es va quedar en estat i el seu pare la va expulsar de la ciutat. Es va enamorar d'ella, i va fer fora a la seva primera dona, Siris, que va enviar a la ciutat de Siris, prop de Metapont. Després, Beot i Èol, fills d'Arne, van matar Siris per consell de la seva mare, i van fugir, un a Beòcia, a la que va donar nom, i l'altre a les illes Eòlies, on va ser recollit per Líparos, el seu rei.
Una versió diferent explica que Èol fill d'Hel·lè va deixar cega la seva filla Arne (o Melanipe), embarassada per Posidó, quan van néixer els bessons Èol i Beot, i la tancà en una masmorra. Després va ordenar abandonar els nens a la muntanya. Els va alletar una vaca fins que uns pastors els van trobar i els van recollir per criar-los amb ells. Metapont, rei d'Itàlia, no podia tenir descendència amb la seva esposa Teano (o Siris). El rei va amenaçar de repudiar-la en vista de la seva esterilitat. Teano va demanar als pastors que li donessin uns nens que pogués fer passar per fills seus, i ells li van oferir Èol i Beot, als que va presentar al seu marit com si fossin propis. Però poc després, Teano va infantar dues criatures i va pensar en eliminar els dos nens estrangers que havia introduït a casa seva de manera imprudent, i sobretot perquè per la seva bellesa eren els preferits del seu marit. Un dia en què el seu marit havia anat a oferir un sacrifici a Diana, Teano va revelar als seus fills el secret del naixement d'Èol i Beot, i els va demanar que els matessin durant una cacera. Els quatre nois van lluitar a la muntanya i Èol i Beot van guanyar amb l'ajuda de Posidó. Van matar els fills de Teano i es van refugiar amb els pastors que els havien acollit en néixer. Allí Posidó els va dir que era el seu pare i que la seva mare seguia presonera. Els joves van anar a alliberar-la i el déu li va retornar la vista. Els nois la van portar a Metapont, la ciutat d'on Metapont era rei i el van informar dels crims de la seva esposa Teano (o Siris). El monarca es va casar amb Arne (o Melanipe) i els nois van marxar, l'un a fundar Beòcia i l'altre Eòlia, a la Propòntida.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 362 i 161. ISBN 9788496061972.
# Meures

Meures és un municipi francès situat al departament de l'Alt Marne i a la regió del Gran Est. L'any 2007 tenia 107 habitants.

## Demografia
### Població

El 2007 la població de fet de Meures era de 107 persones. Hi havia 51 famílies de les quals 12 eren unipersonals (4 homes vivint sols i 8 dones vivint soles), 27 parelles sense fills, 8 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 61 habitatges, 49 eren l'habitatge principal de la família, 11 eren segones residències i 1 estava desocupat. Tots els 61 habitatges eren cases. Dels 49 habitatges principals, 46 estaven ocupats pels seus propietaris, 2 estaven llogats i ocupats pels llogaters i 1 estava cedit a títol gratuït; 4 tenien dues cambres, 7 en tenien tres, 12 en tenien quatre i 26 en tenien cinc o més. 42 habitatges disposaven pel capbaix d'una plaça de pàrquing. A 22 habitatges hi havia un automòbil i a 22 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Meures el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 4 | 65 a 69 | 4 |
| 8 | 60 a 64 | 8 |
| 4 | 55 a 59 | 0 |
| 4 | 50 a 54 | 0 |
| 12 | 45 a 49 | 12 |
| 12 | 40 a 44 | 0 |
| 0 | 35 a 39 | 12 |
| 0 | 30 a 34 | 0 |
| 0 | 25 a 29 | 0 |
| 4 | 20 a 24 | 8 |
| 4 | 15 a 19 | 4 |
| 4 | 10 a 14 | 4 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 67 persones, 46 eren actives i 21 eren inactives. De les 46 persones actives 40 estaven ocupades (23 homes i 17 dones) i 6 estaven aturades (1 home i 5 dones). De les 21 persones inactives 14 estaven jubilades, 1 estava estudiant i 6 estaven classificades com a «altres inactius».

### Activitats econòmiques

L'any 2000 a Meures hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Meures a l'INSEE.
* Évolution et structure de la population Fitxa amb el detall de dades de Meures a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Milagros

Milagros és un municipi de la província de Burgos a la comunitat autònoma de Castella i Lleó. Forma part de la comarca de Ribera del Duero.

## Demografia

Evolució demogràfica :
| 1991 | 1996 | 2001 | 2004 |
| 474 | 457 | 467 | 474 |

## Personatges il·lustres

* José Vela Zanetti, pintor.
# Mesosoma

«Mesosoma» té aquests significats:
# Mesura de probabilitat

Una mesura de probabilitat és una mesura P que assigna a cada conjunt en el σ-àlgebra d'un espai mostral, un nombre en l'interval [0, 1] i té les següents propietats: Sigui E un espai mostral i β un σ-àlgebra de subconjunts d'E Diem que P és una mesura de probabilitat en l'espai mostral E si satisfà els següents axiomes:
   (1)$0\leq P(A)\leq 1$
   (2)$P(E)=1,\quad P(\phi )=0\!$
llavors:
   (3)$P(A_{1}\cup a_{2}\cup \cdots )=\sum P(A_{i})$

## Referències

* ↑ «probabilitat | enciclopèdia.cat». [Consulta: 26 juliol 2018].
# 341 aC

El 341 aC va ser un any del calendari romà prejulià. En temps de la República i de l'Imperi Romà, era conegut com a any del consolat de Privernat i Hipseu (o, més rarament, any 413 ab urbe condita o de la Fundació de Roma). L'ús del nom «341 aC» per referir-se a aquest any es remunta a l'alta edat mitjana, quan el sistema Anno Domini va ser el mètode de numeració dels anys més comú a Europa.

## Esdeveniments
### Antiga Grècia

* Filip II de Macedònia marxa cap a Tràcia i derrota a Cersobleptes I en diverses batalles i estableix com a rei vassall a Seutes III que ha de pagar un fort tribut anyal. No se sap si Cersobleptes va morir o va abdicar en Seutes.
* Atenes organitza una expedició al Quersonès traci, dirigida per Diòpites, que s'enfronta als habitants de Càrdia i saqueja el territori. Filip II de Macedònia envia una carta ala atenesos queixant-se i demanant la retirada de Diòpites. Demòstenes el defensa amb èxit i pot conservar el seu comandament. El discurs de Demòstenes es conserva: Περὶ τῶν ἐν Χερσοονήσῳ ('Sobre les coses del Quersonès').
* Menip, tirà d'Òreos a Eubea, que havia pres el poder juntament amb Filístides contra Eufreu, amb el suport de Filip II de Macedònia. són derrocats per una força enviada pels atenesos, dirigits per Foció.

### Antiga Roma

* Aquest any són elegits cònsols Gai Plauci Vennó Hipseu i Luci Emili Mamercí Privernat. Aquest any es va assolar el territori del Sàmnium.
* Vennó Hipseu va dirigir la guerra contra contra Privernum i la lliga dels volscs. Va derrotar els privernats i els va confiscar 2/3 de la seva terra pública. Als volscs els va derrotar i rebutjar, saquejant el seu territori fins a la costa, on va consagrar les armes dels morts a la deessa Mater Lua.
* Acaba la Primera Guerra Samnita, i es signa un tractat de pau entre Roma i Sàmnium.

## Naixements

* Epicur filòsof grec de Samos.

## Necrològiques

* Hèrmies, tirà d'Atarneu, a l'Eòlida, que havia obtingut la promesa de no ser molestat en el seu domini, per part del general Mentor de Rodes al servei de Pèrsia, s'entrevista amb ell sota promesa de seguretat. Mentor el fa presoner, l'obliga a segellar la submissió dels governadors de les ciutats del seu regne i l'envia a la cort d'Artaxerxes III de Pèrsia on poc després és executat, segons diuen Estrabó i Diodor de Sicília.

## Notes

* ↑ Lua, segons Pierre Grimal, era una divinitat romana molt antiga associada a Saturn en una fórmula de devotio de les despulles dels enemics. (Titus Livi. Ab Urbe Condita, XLV, 33)

## Referències

* ↑ Funegan, Jack (et al.). Chronos, kairos, Christos : nativity and chronological studies. Winona Lake [IN]: Eisenbrauns, 1989, p. 115. ISBN 9780931464508.
* ↑ Diodor de Sicília. Biblioteca històrica, XVI, 71
* ↑ Smith, William (ed.). «Diopeithes». A Dictionary of Greek and Roman biography and mythology. [Consulta: 10 febrer 2023].
* ↑ Diodor de Sicília. Biblioteca històrica, XVI, 74
* ↑ Titus Livi. Ab Urbe Condita, VII, 27
* ↑ Titus Livi. Ab Urbe Condita, VIII, 17
* ↑ Konstan, David. «Epicurus». The Stanford Encyclopedia of Philosophy. [Consulta: 10 febrer 2024].
* ↑ Estrabó. Geografia, XII, 610
* ↑ Diodor de Sicília. Biblioteca històrica, XVI, 52